Vikurbreyskja

Vikurbreyskja eða öræfaostur (fræðiheiti: Stereocaulon arcticum) er runnflétta sem vex á mold, vikrum söndum eða sandorpnum hraunum.Flóra Íslands. Vikurbreyskja - Stereocaulon arcticum Hún er mjög algeng um allt land.Náttúrufræðistofnun Íslands. Vikurbreyskja (Stereocaulon arcticum).

 Grening og útlit 
Yfirborð vikurbreyskju er greinótt og þétt alsett þalvörtum með dökkri laut í miðju. Aðeins hraunbreyskja hefur svipaðar þalvörtur og vikurbreyskjan.Náttúrufræðistofnun Íslands. Hraunbreyskja (Stereocaulon vesuvianum). Þalvörtur vikurbreyskju eru þó aðeins bústnari og innihalda Nostoc-bakteríur en þalvörtur hraunbreyskju innihalda Stigonema.

Erfitt getur verið að greina vikurbreyskju frá hraunbreyskju en oft er hægt að treysta á undirlagið þar sem vikurbreyskjan vex á vikrum og söndum en hraunbreyskja nánast alltaf á föstu undirlagi, til dæmis hrauni eða bergi.

 Efnafræði 
Vikurbreyskja inniheldur efni sem flúrljóma í útfjólubláu ljósi og verður því sjálflýsandi í bílljósi.

Vikurbreyskja inniheldur fléttuefnin atranórin, stictinsýru og norstictinsýru.Hörður Kristinsson. Íslenskar fléttur. Reykjavík: Hið íslenska bókmenntafélag. ISBN 978-9979-66-347-8

Þalsvörun vikurbreyskju er K+ gul, C-, KC- og P+ laxagul.

 Tilvísanir 

Flokkur:Breyskjuætt
Flokkur:Fléttur